Luceafărul

*de Mihai Eminescu*

**A fost odată ca-n povești**

**A fost ca niciodată,**

**Din rude mari impărătești.**

**O prea frumoasă fată.**

***Și era una la părinți***

***Și mândră-n toate cele,***

***Cum e Fecioara între sfinți***

***Și luna între stele.***

Din umbra falnicelor bolți

Ea pasul și-l îndreaptă

Lângă fereastra, unde-n colț

Luceafărul așteaptă.

Privea în zare cum pe mări

Răsare si strălluce,

Pe mișcătoarele cărări

Corăbii negre duce